V.
Doložka finančných, ekonomických, enviroNmentálnych vplyvov a
vplyvov na zamestnanosť

1.	Odhad dopadov na verejné financie
Návrh nového zákona nepredpokladá nárast počtu štátnych zamestnancov úradu a nepredpokladá ani zvýšené nároky na štátny rozpočet v porovnaní so súčasným stavom. Nepriamo však môže dôjsť k celkovému zníženiu príjmov do štátneho rozpočtu odvedených prostredníctvom úradu oproti roku 2002, keď úhrady za licencie boli odvodené od hodnoty jednorázových úhrad za frekvencie, ako obmedzených zdrojov (napr. pri udelení licencií FWA a UMTS).
Prehľad príjmov a výdajov Telekomunikačný úrad Slovenskej republiky
Tabuľka č.1
 (v tis. Sk)
S  k  u  t  o  č  n  o  s ť
	
r o k	1997	1998	1999	2000	2001	2002	
P r í j m y
	
84 156	
94 923	
144 472
 	
204 387
 	
342 253 	
3 384 471
 	
V ý d a v k y	
96 073	
72 708	
68 484 	
68 203 	
121 061 	
108 433 	

Rozpočet príjmov pre rok 2002 bol navýšený o 4,5, mld. Sk, teda  na 4 750 000 000.- Sk. Vláda rozhodla predať UMTS licencie trom operátorom, každému v hodnote 1,5 mld. Sk. UMTS licencie sa predali iba dvom operátorom spolu za 3 mld. Sk. Z tohto dôvodu bol rozpočet upravený zo 4,750 mld. Sk na výšku 3 352 506 000.- Sk.

2.	Odhad dopadov na obyvateľov, hospodárenie podnikateľskej sféry a iných právnických osôb
Úplná liberalizácia trhu elektronických komunikačných služieb predpokladá rozvoj podnikateľskej sféry v tejto oblasti na slovenskom trhu a v dôsledku toho pozitívne dopady na obyvateľstvo (lepší výber kvalitných a cenovo prijateľných služieb), zvýšenie zamestnanosti a zvýšené príjmy štátneho rozpočtu prostredníctvom daňových odvodov za predpokladu dosiahnutia cieľov uvedených časti II. dôvodovej správy. 

Administratívne úhrady ukladané podnikom poskytujúcim službu alebo sieť na základe všeobecného oprávnenia alebo subjektom, ktorým bolo udelené individuálne oprávnenie na používanie čísel a frekvencií  budú:
2.1      v súhrne pokrývať len administratívne náklady vynaložené pri riadení, kontrole a presadzovaní podmienok všeobecného oprávnenia, práv používania čísel a frekvencií a špecifických povinností pre podniky s významným vplyvom na rozhodujúcom trhu; tieto náklady môžu zahŕňať náklady na medzinárodnú spoluprácu, harmonizáciu a normalizáciu, analýzy trhov, monitorovanie zhody a inú kontrolu trhu, ako aj na regulačné činnosti pozostávajúce z prípravy a presadzovania následných právnych a administratívnych rozhodnutí, ako napríklad rozhodnutí o prístupe a prepojení;
2.2     ukladané objektívnym, transparentným a primeraným spôsobom, ktorý minimalizuje nadbytočné administratívne a s tým súvisiace náklady.

3. Odhad dopadov na životné prostredie
Zákon o elektronických komunikáciách nebude mať žiadny environmentálny vplyv. 

4.  Odhad dopadov na zamestnanosť
Predkladaný návrh zákona nebude mať vplyv na prírastok pracovných síl v štátnej a verejnej správe, avšak predpokladá sa pozitívny vplyv na zamestnanosť v súkromnom sektore, najmä podporením súťaže vznikom nových konkurenčných subjektov a generovaním pracovných miest v existujúcich podnikoch a taktiež zvýšením efektívnych investícií do rozvoja infraštruktúry a služieb.